CELEX: 32013D0424
Language: lv
Date: 2013-07-16 00:00:00
Title: 2013/424/ES: Komisijas Īstenošanas lēmums ( 2013. gada 16. jūlijs ) par Eiropas Savienības finansiālo ieguldījumu 11 dalībvalstu (Bulgārijas, Dānijas, Vācijas, Itālijas, Latvijas, Lietuvas, Maltas, Rumānijas, Slovēnijas, Somijas un Zviedrijas) valsts programmās datu vākšanai, pārvaldībai un izmantošanai zivsaimniecības nozarē 2013. gadā (izziņots ar dokumenta numuru C(2013) 4434)

6.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 210/28
            
         KOMISIJAS ĪSTENOŠANAS LĒMUMS
   (2013. gada 16. jūlijs)
   par Eiropas Savienības finansiālo ieguldījumu 11 dalībvalstu (Bulgārijas, Dānijas, Vācijas, Itālijas, Latvijas, Lietuvas, Maltas, Rumānijas, Slovēnijas, Somijas un Zviedrijas) valsts programmās datu vākšanai, pārvaldībai un izmantošanai zivsaimniecības nozarē 2013. gadā
   (izziņots ar dokumenta numuru C(2013) 4434)
   (Autentisks ir tikai teksts bulgāru, vācu, dāņu, itāļu, latviešu, lietuviešu, maltiešu, rumāņu, slovēņu, somu un zviedru valodā)
   (2013/424/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1), un jo īpaši tās 24. panta 1. punktu,
   tā kā:
   
               (1)
            
            
               Regulā (EK) Nr. 861/2006 paredzēti nosacījumi, ar kādiem dalībvalstis drīkst saņemt Eiropas Savienības līdzekļus izdevumu segšanai valsts programmās datu vākšanai un pārvaldībai.
            
         
               (2)
            
            
               Šīs programmas ir jāizstrādā saskaņā ar Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (2) un Komisijas Regulu (EK) Nr. 665/2008 (3).
            
         
               (3)
            
            
               Bulgārija, Dānija, Vācija, Itālija, Latvija, Lietuva, Malta, Rumānija, Slovēnija, Somija un Zviedrija, kā paredzēts Regulas (EK) Nr. 199/2008 4. panta 4. punktā un 4. panta 5. punktā, ir iesniegušas valsts programmas datu vākšanai, pārvaldībai un izmantošanai zivsaimniecības nozarē 2011.–2013. gadam. Minētās programmas apstiprināja 2011. gadā saskaņā ar Regulas (EK) Nr. 199/2008 6. panta 3. punktu.
            
         
               (4)
            
            
               Saskaņā ar 2. panta 2. punktu Komisijas 2008. gada 3. novembra Regulā (EK) Nr. 1078/2008, ar ko nosaka sīki izstrādātus noteikumus Padomes Regulas (EK) Nr. 861/2006 piemērošanai dalībvalstu izdevumiem zvejniecības pamatdatu vākšanā un pārvaldībā (4), minētās dalībvalstis ir iesniegušas gada budžeta prognozes par 2013. gadu. Komisija ir novērtējusi dalībvalstu gada budžeta prognozes, kā paredzēts Regulas (EK) Nr. 1078/2008 4. pantā, ņemot vērā apstiprinātās valsts programmas.
            
         
               (5)
            
            
               Regulas (EK) Nr. 1078/2008 5. pantā noteikts, ka Komisijai jāapstiprina gada budžeta prognozes un jāpieņem lēmums par ikgadējo Savienības finansiālo ieguldījumu katrā valsts programmā, ievērojot kārtību, kas noteikta Regulas (EK) Nr. 861/2006 24. pantā, un pamatojoties uz gada budžeta prognožu novērtējuma rezultātiem, kā minēts Regulas (EK) Nr. 1078/2008 4. pantā.
            
         
               (6)
            
            
               Regulas (EK) Nr. 861/2006 24. panta 3. punkta b) apakšpunktā noteikts, ka ar Komisijas lēmumu ir jānosaka finansiālā ieguldījuma likme. Minētās regulas 16. pantā noteikts, ka Savienības finanšu pasākumu apmērs pamatdatu vākšanas jomā nedrīkst pārsniegt 50 % no izmaksām, kas dalībvalstij rodas, īstenojot datu vākšanas, pārvaldības un izmantošanas programmu zivsaimniecības nozarē.
            
         
               (7)
            
            
               Šis lēmums ir finansēšanas lēmums Eiropas Parlamenta un Padomes 2012. gada 25. oktobra Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (5), 84. panta 2. punkta nozīmē.
            
         
               (8)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma, kas piešķirams katrai dalībvalstij 2013. gadam zivsaimniecības nozares datu vākšanai, pārvaldībai un izmantošanai, maksimālās kopējās summas un Savienības finansiālā ieguldījuma likme ir noteikta pielikumā.
   2. pants
   Šis lēmums ir adresēts Bulgārijas Republikai, Dānijas Karalistei, Vācijas Federatīvajai Republikai, Itālijas Republikai, Latvijas Republikai, Lietuvas Republikai, Maltas Republikai, Rumānijai, Slovēnijas Republikai, Somijas Republikai un Zviedrijas Karalistei.
   
      Briselē, 2013. gada 16. jūlijā
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 160, 14.6.2006., 1. lpp.
   
      (2)  OV L 60, 5.3.2008., 1. lpp.
   
      (3)  OV L 186, 15.7.2008., 3. lpp.
   
      (4)  OV L 295, 4.11.2008., 24. lpp.
   
      (5)  OV L 298, 26.10.2012., 1. lpp.
   
      PIELIKUMS
      
         VALSTS PROGRAMMAS 2011.–2013. GADAM
      
      Attiecināmie izdevumi un maksimālais Savienības ieguldījums 2013. gadam
      
                  (EUR)
               
            
                  Dalībvalsts
               
               
                  Attiecināmie izdevumi
               
               
                  Maksimālais Savienības ieguldījums
                  (likme 50 %)
               
            
                  Bulgārija
               
               
                  180 214,85
               
               
                  90 107,43
               
            
                  Dānija
               
               
                  5 956 908,05
               
               
                  2 978 454,03
               
            
                  Vācija
               
               
                  6 938 161,00
               
               
                  3 469 080,50
               
            
                  Itālija
               
               
                  9 245 522,75
               
               
                  4 622 761,38
               
            
                  Latvija
               
               
                  374 348,04
               
               
                  187 174,02
               
            
                  Lietuva
               
               
                  244 900,00
               
               
                  122 450,00
               
            
                  Malta
               
               
                  799 170,09
               
               
                  399 585,05
               
            
                  Rumānija
               
               
                  449 247,00
               
               
                  224 623,50
               
            
                  Slovēnija
               
               
                  160 896,42
               
               
                  80 448,21
               
            
                  Somija
               
               
                  1 880 999,00
               
               
                  940 499,50
               
            
                  Zviedrija
               
               
                  6 158 792,00
               
               
                  3 079 396,00
               
            
                  Kopā
               
               
                  32 389 159,20
               
               
                  16 194 579,60